የሦስቱ ሀገራት የውኃ ሚኒስትሮች ትናንት ለሁለተኛ ቀን በቴክኖሎጂ የተደገፈውን የሶስትዮሽ ውይይት አካሂደዋል፡፡
ግብፅ እና ሱዳን ከኢትዮጵያ ጋር በታላቁ የኢትዮጵያ ሕዳሴ ግድብ የመጀመሪያ ዙር የውኃ ሙሌት እና ዓመታዊ ፍሰት ዙሪያ ለድርድር ስምምነት ላይ መድረሳቸውን ተከትሎ ትናንት የሁለተኛ ቀን ውይይታቸውን አካሂደዋል፡፡የትናንትናውን የድርድር ውሎ በሚመለከት መግለጫ ያወጣው የውኃ፣ መስኖ እና ኢነርጂ ሚኒስቴር ኢትዮጵያ በውኃ ሙሌት እና ፍሰት ዙሪያ ያላትን አቋም እና ግልፅ የሦስትዮሽ ውይይት በማድረግ ስምምነት ላይ ለመድረስ ያላትን ፅኑ ፍላጎት አንፀባርቃለች ብሏል፡፡ውይይቱ ሰምምነት ላይ እስከሚደረስ ድረስ ከማክሰኞ፣ ዓርብ እና እሑድ ውጪ ባሉት ቀናት በቴክኖሎጂ የታገዘ ውይይቱን እንደሚቀጥል ታውቋል፡፡ኢትዮጵያ በግድቡ የመጀመሪያ ዙር የውኃ ሙሌት እና ዓመታዊ ፍሰት ዙሪያ ግልፅ ውይይት በማድረግ ስምምነት ላይ ለመድረስ የሚጠበቅባትን ሁሉ ለመፈፀም ዝግጁ መሆኗንም ሚኒስቴሩ አስታውቋል፡፡በታዘብ አራጋው